Ιπποσθένης ο Λάκων

Ο Ιπποσθένης (7ος αιώνας π.Χ.) ήταν αρχαίος Έλληνας αθλητής από τη Σπάρτη, και υπήρξε 6 φορές ολυμπιονίκης στο αγώνισμα της πάλης, στους 37ους αγώνες (632 π.Χ.), 39ους (624 π.Χ.), 40ους (620 π.Χ.), 41ους (616 π.Χ.), 42ους (612 π.Χ.), και τους 43ους του 608 π.Χ.Βάση Ολυμπιονικών - Ίδρυμα Μείζονος ΕλληνισμούΗ πάλη στην Αρχαία Ελλάδα  - του Παγγέα Χρήστου, palema.gr

Η πρώτη του συμμετοχή ήταν στην πάλη παίδων το 632 π.Χ., όταν και το αγώνισμα διοργανώθηκε πρώτη φορά για εφήβους. Ο περιηγητής του 2ου αιώνα μ.Χ. Παυσανίας αναφέρει πως ο Ιπποσθένης κατά την επίσκεψη του στην Σπάρτη, είδε μια αναπαράσταση (εἰκών) του γιού του, του Ετοιμοκλή, ο οποίος μετά τον Ιπποσθένη υπήρξε ο επί 5 συνεχόμενες φορές ολυμπιονίκης στο άθλημα της πάλης, συνεισφέροντας έτσι στην οικογενειακή παράδοση η οποία απαριθμούσε πλέον 11 νίκες, με τον Ιπποσθένη να έχει μια παραπάνω από τον Ετοιμοκλή.Παυσανίας, Ελλάδος Περιήγησης 3.13 - perseus.tufts.edu

Ο Ιπποσθένης τιμήθηκε ιδιαίτερα στον τόπο καταγωγής του, όπου οι Σπαρτιάτες σύμφωνα με τον Παυσανία είχαν χτίσει τον ναό του Ιπποσθένη (Ἱπποσθένους ναός) προς τιμήν του, και του απέδιδαν τιμές όμοιες με του Ποσειδώνα.

Παραπομπές

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες της πάλης παίδων
Κατηγορία:Αρχαίοι ολυμπιονίκες (7ος αιώνας π.Χ.)